CELEX: 62008CA0570
Language: fi
Date: 2010-10-21 00:00:00
Title: Asia C-570/08: Unionin tuomioistuimen tuomio (kolmas jaosto) 21.10.2010 (Anotato Dikastirio Kyproun (Kyproksen tasavalta) esittämä ennakkoratkaisupyyntö) — Symvoulio Apochetefseon Lefkosias v. Anatheoritiki Archi Prosforon (Julkiset hankinnat — Direktiivi 89/665/ETY — 2 artiklan 8 kohta — Muutoksenhakumenettelystä vastaava instanssi, joka ei ole lainkäyttöelin — Hankintaviranomaisen päätöksen, jolla se hyväksyi tarjouksen, kumoaminen — Hankintaviranomaisen mahdollisuus valittaa tästä kumoamisesta lainkäyttöelimeen)

18.12.2010   
            
            
               FI
            
            
               Euroopan unionin virallinen lehti
            
            
               C 346/8
            
         Unionin tuomioistuimen tuomio (kolmas jaosto) 21.10.2010 (Anotato Dikastirio Kyproun (Kyproksen tasavalta) esittämä ennakkoratkaisupyyntö) — Symvoulio Apochetefseon Lefkosias v. Anatheoritiki Archi Prosforon
   (Asia C-570/08) (1)
   
   (Julkiset hankinnat - Direktiivi 89/665/ETY - 2 artiklan 8 kohta - Muutoksenhakumenettelystä vastaava instanssi, joka ei ole lainkäyttöelin - Hankintaviranomaisen päätöksen, jolla se hyväksyi tarjouksen, kumoaminen - Hankintaviranomaisen mahdollisuus valittaa tästä kumoamisesta lainkäyttöelimeen)
   2010/C 346/12
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Anotato Dikastirio Kyprou
   
      Pääasian asianosaiset
   
   
      Kantaja: Symvoulio Apochetefseon Lefkosias
   
      Vastaaja: Anatheoritiki Archi Prosforon
   
      Oikeudenkäynnin kohde
   
   Ennakkoratkaisupyyntö — Anotato Dikastirio Kyprou (Kypros) — Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY (EYVL L 395, s. 33) 2 artiklan 8 kohdan tulkinta — Hankintaviranomaisen oikeus nostaa kanne tässä säännöksessä tarkoitetun muutoksenhakumenettelystä vastaavan elimen, joka ei ole oikeusviranomainen, päätöksistä
   
      Tuomiolauselma
   
   Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY, sellaisena kuin se on muutettuna 18.6.1992 annetulla neuvoston direktiivillä 92/50/ETY, 2 artiklan 8 kohtaa on tulkittava siten, ettei siinä aseteta jäsenvaltioille velvollisuutta säätää myös hankintaviranomaisten hyväksi mahdollisuudesta hakea muutosta lainkäyttöelimessä julkisia hankintoja koskeviin sopimuksiin liittyvistä muutoksenhakumenettelyistä vastaavien muiden viranomaisten kuin lainkäyttöelimen päätöksiä vastaan. Kyseinen säännös ei kuitenkaan estä jäsenvaltioita tarvittaessa säätämästä oikeusjärjestyksissään tällaisesta muutoksenhakukeinosta hankintaviranomaisten hyväksi.
   
      (1)  EUVL C 55, 7.3.2009.